CELEX: E2011P0011
Language: et
Date: 2011-08-29 00:00:00
Title: Norra Kuningriigi 29. augustil 2011 EFTA järelevalveameti vastu algatatud hagi (Kohtuasi E-11/11)

10.11.2011   
            
            
               ET
            
            
               Euroopa Liidu Teataja
            
            
               C 325/8
            
         Norra Kuningriigi 29. augustil 2011 EFTA järelevalveameti vastu algatatud hagi
   (Kohtuasi E-11/11)
   2011/C 325/04
   Norra Kuningriik, keda esindavad Ketil BØE MOEN, advokaat, peaprokuratuur, ja Beate GABRIELSEN, nõunik, välisministeeriumi õigusosakond, algatas 29. augustil 2011 EFTA kohtus hagi EFTA järelevalveameti vastu.
   Hageja taotleb, et EFTA kohus:
   
               1)
            
            
               tühistaks EFTA järelevalveameti 29. juuni 2011. aasta otsuse nr 205/11/COL ja
            
         
               2)
            
            
               kohustaks EFTA järelevalveametit kandma menetluskulud.
            
         
      Õiguslik ja faktiline taust ning hagi toetuseks esitatud asjaolud:
   
   
               —
            
            
               Vastavalt EFTA järelevalveameti 29. juuni 2011. aasta otsusele nr 205/11/COL kujutavad Norra ametiasutuste ja Hurtigruteni poolt 2009. aastal allkirjastatud lisalepingus sätestatud kolm meedet endast riigiabi, mis on kokkusobimatu EMP lepinguga EMP lepingu artikli 61 lõike 1 tähenduses niivõrd, kuivõrd need kujutavad endast avaliku teenuse liigset hüvitamist.
            
         
               —
            
            
               Hageja taotleb vaidlustatud otsuse tühistamist.
            
         
               —
            
            
               Hageja väidab muu hulgas, et EFTA järelevalveamet:
               
                           —
                        
                        
                           on otsustades, et kõnealused meetmed kujutavad endast riigiabi EMP lepingu artikli 61 lõike 1 tähenduses, ilmselgelt rikkunud õigusnorme ja/või teinud hindamisvea;
                        
                     
                           —
                        
                        
                           on ilmselgelt rikkunud õigusnorme ja/või teinud hindamisvea vastavalt EMP lepingu artikli 59 lõikele 2;
                        
                     
                           —
                        
                        
                           on vaidlustatud otsuse vastuvõtmisega rikkunud õiguskindluse põhimõtet ning
                        
                     
                           —
                        
                        
                           ei ole vaidlustatud otsuse vastuvõtmisel esitanud piisavaid põhjendusi vastavalt järelevalve- ja kohtulepingu artiklile 16.